|  |  |
| --- | --- |
| Klasa:382-01/17-01/01  Ur.br:311-22-07-17-02 |  |

Dubrovnik, 17. siječnja 2017.

Predmet: Poziv na 14. Mediteranski sajam zdrave prehrane, ljekovitog bilja i

zelenog poduzetništva, Dubrovnik, 16.-19.3.2017.

Poštovani,

u okviru aktivnosti promocije hrvatskog gospodarstva na sajmovima i izložbama u Hrvatskoj i inozemstvu, ŽK Dubrovnik zadužena je za koordinaciju nastupa tvrtki članica HGK na 14. Mediteranskom sajmu zdrave prehrane, ljekovitog bilja i zelenog poduzetništva, koji će se održati 16.-19. ožujka, u hotelu Tirena-Babin kuk Dubrovnik.

Cijena izlaganja na sajmu iznosi 1.290.00 kuna za 2 metra uređenog stola (minimalna zakupnina), dok cijena dodatnog 1 metra stola iznosi 650,00 kuna. Na navedene cijene je uračunat PDV.

Visina sufinanciranja izlaganja od strane HGK bit će poznata nakon što se prikupe i obrade prijave zainteresiranih tvrtki. Financirat će se maksimalno 2 metra uređenog stola, u visini do 50 %.

Prednost u rezervaciji, do popune izložbenog prostora, imaju izlagači po dospjeću prijave.

Opširnije o sajmu (poziv organizatora, obrazac prijave, upute za izlagače i obrazac za rezervaciju hotela) na <http://mediteranski-sajam.com> .

Svi obveznici provedbe fiskalizacije u obvezi su izdavati račune (Zakon o fiskalizaciji u prometu gotovinom NN 133/12; NN 115/2016).

Molimo Vas da sukladno raspoloživim mogućnostima upoznate svoje članice i potencijalno zainteresirane sudionike za sudjelovanje na sajmu kao i za dostavu zbirnih podataka (sve prikupljene ankete izlagača sa vaše županijske komore, za dobrovoljne članice (pristupnica i uplatnica jednogodišnje članarine za male tvrtke).

Ukoliko su nečlanice (opg, obrti i udruge/zadruge) HGK zainteresirane učlaniti se i postati dobrovoljne članice link za dobrovoljno članstvo u HGK: <http://www.hgk.hr/dragovoljno-clanstvo-u-hgk>.

**Rok za dostavu popunjene i ovjerene ankete u ŽK Dubrovnik je** **10. veljače 2017. godine., na adresu elektroničke pošte:** [**hgkdu@hgk.hr**](mailto:hgkdu@hgk.hr) **, telefaks 020/312-096.**

Za sve dodatne informacije, kao i uvijek stojimo vam na raspolaganju.

Zahvaljujemo se na suradnji te Vas srdačno pozdravljamo!

Predsjednik: Terezina Orlić, v.r.

Privitak: prijavnica (anketa)